
Linnavara- ja Majandusameti kulude üleandmine

Kultuuriosakonna bilanssi
1. Asjaolud ja menetluse käik
Narva Linnavolikogu 29.12.2010 määruse nr 44 „Narva linna 2011. aasta eelarve kinnitamine”,  21.01.2011 määruse nr 1 „Narva linna 2011. aasta eelarve muutmine (I lisaeelarve)” ning 28.04.2011 määruse nr 4 „Narva linna 2011. aasta eelarve muutmine (II lisaeelarve)”, lisa nr 2 ning lisa 3 alusel teostas Narva Linnavalitsuse Linnavara- ja Majandusamet (edaspidi Linnavara- ja Majandusamet) 2011. aastal Narva Linnavalitsuse Kultuuriosakonna (edaspidi Kultuuriosakond) bilansis olevate ning hallatavate asutuste hoonete remont üldsummas 161 716,72 eurot.
Vastavalt Narva Linnavalitsuse 25.04.2005 määruse nr 373 “Investeeringute kajastamise kord” punktile 9 on Linnavara- ja Majandusamet kohustatud üle andma kantud kulud summas 161 716,72 eurot Kultuuriosakonnale vastavalt alljärgnevale loetelule:

	Jrk nr
	Asutuse nimetus
	Kogusumma, eurot

	
	Kultuuriosakonna asutused, sh:                             
	161 716,72

	1.
	Narva Lasteaed Pingviin
	161 716,72


2. Õiguslikud alused
Narva Linnavalitsuse 25.04.2005 määruse nr 373 “Investeeringute kajastamise kord” punkti 9 kohaselt asutus, kelle eelarves on kinnitatud investeeringud, täidab eelarvet, teostab investeeringute iseloomu hindamise (kapitaliseeritud või mittekapitaliseeritud kulud) ning annab need Narva Linnavalitsuse korralduse alusel üle struktuuriüksusele, kelle bilansis vara on. 

Seega ei ole tegemist kohaliku elu küsimuse lahendamisega kohaliku omavalitsuse korralduse seaduse § 30 lõike 1 punktide 2 ja 3 tähenduses, vaid raamatupidamisliku tehinguga, mis oma olemuselt on internse iseloomuga haldusorganisatsiooni sisene enesekorralduslik küsimus.
3. Otsus
3.1.Narva Linnavalitsuse Linnavara- ja Majandusametil anda üle ja Narva Linnavalitsuse Kultuuriosakonnal võtta vastu oma bilanssi hiljemalt 31.01.2012.a. kulud üldsummas 161 716 (ükssada kuuskümmend üks tuhat seitsesada kuusteist) eurot 72 eurosenti koos lepingute, arvete ja tööde vastuvõtuaktide koopiatega vastavalt alljärgnevale loetelule:
	Jrk nr
	Asutuse nimetus
	Kogusumma, eurot

	
	Kultuuriosakonna asutused, sh:                             
	161 716,72

	1.
	Narva Lasteaed Pingviin
	161 716,72


3.2. Kajastada käesoleva korralduse punktis 3.1 nimetatud kulud Linnavara- ja Majandusameti ning Kultuuriosakonna 2011.a aastaaruannetes.

4. Rakendussätted
4.1. Narva Linnakantseleil teha korraldus teatavaks Narva Linnavalitsuse Linnavara- ja Majandusametile ning Narva Linnavalitsuse Kultuuriosakonnale.
4.2. Korraldus jõustub seaduses sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul selle teatavakstegemisest arvates.  

